Hankedokument

„**Aruküla Põhikooli riietusruumide remonttööd“**

**Aruküla 2016**

**Lugupeetud pakkuja,**

**Raasiku Vallavalitsus teeb Teile ettepaneku esitada pakkumus vastavalt hankedokumentides (edaspidi HD) sisalduvatele tingimustele**

# Üldandmed

* 1. Hankija nimi ja andmed: Raasiku vallavalitsus, registrikood 75010708;

 Tallinna mnt 24, Aruküla alevik, 75201 Harjumaa, telefon: 6070348;

e-post: raasiku.vald@raasiku.ee

* 1. Hanke nimetus: „Aruküla Põhikooli riietusruumide remonttööd“

# Hankemenetluse liik: alla lihthanke piirmäära jääv hange

# Hankelepingu rahastamisallikas: Raasiku valla eelarvest

# Remonttööde teostamise aeg: juuli- august 2016.

# Hankemenetluses osalemine

* 1. HD on kättesaadavad Raasiku valla kodulehelt.
	2. Pakkumuse esitamisel kinnitab pakkuja, et ta võtab üle kõik HDs esitatud tingimused ning esitab pakkumuse vaid nende asjaolude kohta, mille kohta hankija on soovinud võistlevaid pakkumusi.
	3. Juhul, kui pakkumuse allkirjastab isik või isikud, kes ei oma seadusest tulenevalt pakkuja esindamise õigust (nt juriidilise isiku poolt esitatud pakkumuse allkirjastab keegi teine kui äriregistri registreerimistunnistusele kantud juhatuse liige, kes omab juriidilise isiku esindamise õigust), esitab pakkuja koos pakkumusega sellekohase volikirja tema esindamiseks.
	4. Isikud võivad esitada pakkumuse eraldi või ühiselt.
	5. Ühispakkujad esitavad ühises pakkumuses kinnituse, et vastutavad hankelepingu täitmise eest solidaarselt.
	6. Pakkumuse esitamisega kinnitab pakkuja, et tema suhtes puuduvad hankemenetlusest kõrvaldamise alused ning tema tehniline ja kutsealane pädevus vastavad kvalifitseerimise tingimustele hankelepingu täitmise raames.

# Pakkumus esitada aadressil: reelika.pirson-heinloo@raasiku.ee, tähtajaga 13.07.2016 kell 11:30.

* 1. Pakkumused tuleb esitada ühtses digitaalallkirjastatud digikonteineris ja kirja teemaga (subjekt) „Aruküla Põhikooli riietusruumide remonttööde pakkumus“
	2. Pakkumuse tähtaegse esitamise eest vastutab pakkuja.Pakkuja kannab kõik pakkumuse koostamise ning esitamisega seotud kulud.

# Hankelepingu tingimused

* 1. Hankelepingu kestvus kuudes: 2 kuud.

# Pakkumuse maksumuse esitamise struktuur

* 1. Pakkuja esitab Pakkumuse esildise.
	2. Hinnapakkumus koostatakse Lisa 1 Tehnilise kirjelduse alusel.
	3. Hankija sõlmib edukaks tunnistatud pakkumuse madalaima hinna esitanud pakkujaga.
	4. Hinnapakkumus esitatakse eurodes täpsusega kaks kohta peale koma.
	5. Hankijal on õigus töömahtude vähendamiseks vastavalt eelarveliste vahendite olemasolule.

# Pakkumuse jõusoleku tähtaeg

* 1. Pakkumuse jõusoleku tähtaeg on 90 kalendripäeva pakkumuste esitamise tähtpäevast arvates.

# Täiendav teave hanketeate ja hankedokumentide kohta

* 1. HD sisu kohta saab selgitusi kirjalikul pöördumisel Hankija poole. Kirjalikuks pöördumiseks loetakse läbi e-posti ando.liiv@raasiku.ee esitatud küsimused.

# Pakkuja kvalifitseerimine

* 1. Pakkuja kvalifitseerimine toimub vastavalt riigihangete seaduse § 39-41 HDs esitatud kvalifitseerimise tingimusi.

# Pakkumuste vastavuse kontroll

* 1. Hankija kontrollib kvalifitseeritud pakkujate poolt esitatud ja riigihangete seaduse § 46 sätestatud korras avatud pakkumuste vastavust HDs esitatud tingimustele vastavalt riigihangete seaduse § 47-48.

# Kõikide pakkumuste tagasilükkamise alused

* 1. Hankija jätab enesele õiguse lükata tagasi kõik pakkumused järgmistel juhtudel:
		1. kõigi esitatud pakkumuste maksumused ületavad hankelepingu eeldatava maksumuse;
		2. edukaks tunnistatud pakkumuse maksumus ületab hankelepingu eeldatava maksumuse.

# Pakkumuste hindamine ja edukaks tunnistamine

* 1. Hankija hindab pakkumuse vastavalt riigihangete seaduse § 50 ja 53.
	2. Hindamise aluseks on Pakkumuse esildis esitatud tööde teostamiseks vajalikus tööd koos ettenägemata tööde maksumusega kokku ilma käibemaksuta.
	3. Edukaks pakkumuseks tunnistatakse madalaima hinnaga pakkumus.

# Hankelepingu sõlmimine

* 1. Hankija ja edukaks tunnistatud pakkumuse esitanud pakkuja võivad hankelepingu sõlmida kohe, peale Hankija poolt kirjaliku teate väljasaatmisest pakkumuse edukaks tunnistamise otsuse kohta.
	2. Hankija kontrollib edukaks tunnistatud pakkuja maksuvõlgade puudumist enne hankelepingu sõlmimist.
	3. Hankija ning edukaks tunnistatud pakkumuse esitanud pakkuja allkirjastavad hankelepingu digitaalselt vastavalt poolte kokkuleppele, kas üheaegselt või erineval ajal.
	4. Hankelepingu allkirjastamisel erinevatel aegadel ei või pakkujale hankelepingu allkirjastamiseks esitamise ning pakkuja poolt allkirjastatud lepingu hankijale esitamise vahe olla pikem kui 3 kalendripäeva.

**Lisa 1**

**Hanke tingimused**

**Nõuded pakkujale- kvalifitseerimistingimused**

1. **Hankemenetlusest kõrvaldamise alused:**
	1. Kohustuslik Vorm 4

Hankija ei sõlmi hankelepingut isikuga ja kõrvaldab hankemenetlusest pakkuja või taotleja:
1) keda on või kelle seaduslikku esindajat on kriminaal- või väärteomenetluses karistatud kuritegeliku ühenduse organiseerimise või sinna kuulumise eest või riigihangete nõuete rikkumise või kelmuse või ametialaste või rahapesualaste või maksualaste süütegude toimepanemise eest ja kelle karistusandmed ei ole karistusregistrist karistusregistri seaduse kohaselt kustutatud või karistus on tema elu- või asukohariigi õigusaktide alusel kehtiv;
2) keda või kelle seaduslikku esindajat on karistatud karistusseadustiku §-de 133–133.3, § 175 või 260.1 alusel ja kelle karistusandmed ei ole karistusregistrist karistusregistri seaduse kohaselt kustutatud, välja arvatud juhul, kui hankelepingu eeldatav maksumus on väiksem kui rahvusvaheline piirmäär või kui hankemenetlus viiakse läbi võrgustikega seotud valdkonnas või kaitse- ja julgeolekuvaldkonnas;
3) kes on pankrotis või likvideerimisel, kelle äritegevus on peatatud või kes on muus sellesarnases seisukorras tema asukohamaa seaduse kohaselt;
4) kelle suhtes on algatatud sundlikvideerimine või muu sellesarnane menetlus tema asukohamaa seaduse kohaselt.

* 1. Kohustuslik (Vorm 5)

Pakkuja peab olema nõuetekohaselt täitnud riiklike maksude või sotsiaalkindlustuse maksete tasumise kohustuse. Hankija ei sõlmi hankelepingut isikuga ja kõrvaldab hankemenetlusest pakkuja, kellel on õigusaktidest tulenevate riiklike maksude või sotsiaalkindlustuse maksete võlg või tähtpäevaks tasumata jäetud maksusummalt arvestatud intress (edaspidi maksuvõlg) hankemenetluse algamise päeva seisuga või maksuvõla tasumine on ajatatud pikemaks perioodiks kui kuus kuud arvates hankemenetluse algamise päevast, välja arvatud juhul, kui maksuvõla tasumise ajatamine on täies ulatuses tagatud.

* 1. Vajadusel (Vorm 3)

Ühispakkujad või ühistaotlejad nimetavad hankemenetlusega ning hankelepingu sõlmimise ja täitmisega seotud toimingute tegemiseks volitatud esindaja.
Ühispakkujad või taotlejad esitavad nende esindajale antud volikirja originaali.

1. **Tehniline- ja kutsealane pädevus**
	1. Kohustuslik (Vorm 2)

Pakkuja peab olema viimase kolme aasta jooksul täitnud vähemalt kolm riigihanke esemele sarnase esemega lepingut. Pakkuja esitab viimase kolme aasta jooksul täidetud riigihanke esemele sarnase esemega olulisemate lepingute, sh olemasolul riigihanke lepingute, nimekirja nende maksumuse, sõlmimise kuupäevade ja infoga teiste lepingupoolte kohta.

1. **Nõuded pakkumusele- vastavustingimused**
	1. Kohustuslik (Vorm 1)

Pakkuja peab nõustuma kõikide hanketeates ja hankedokumentides esitatud tingimustega. Hankedokumendid on kättesaadavad Hankedokumendid lehelt. Pakkuja esitab kinnituse, et nõustub kõikide hanketeates ja hankedokumentides toodud tingimustega.